חוק הרשות הלאומית לבטיחות בדרכים (הוראת שעה) (תיקון מס' 2), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2682, עמ' 112, 2018-01-14T00:00:00+02:00
חוק הרשות הלאומית לבטיחות בדרכים (הוראת שעה) (תיקון מס' 2), התשע"ח-2018 (להלן – התיקון), התקבל בקריאה השנייה והשלישית ביום כ"ב בטבת התשע"ח (9 בינואר 2018).  
חוק הרשות הלאומית לבטיחות בדרכים (הוראת שעה), התשס"ו–2006 (להלן – החוק) שמכוחו הוקמה הרשות הלאומית לבטיחות בדרכים פקע ביום י"ג בטבת התשע"ח (31 בדצמבר 2017).
עניינו של התיקון הוא הוספת סעיף קטן (ד) בסעיף 45, שכותרתו תחילה ותוקף, כך שהחוק ימשיך לעמוד בתוקפו עד יום י"ז בתמוז התשע"ח (30 ביוני 2018).
תחילתו של החוק המתקן ביום י"ד בטבת התשע"ד (1 בינואר 2018).